Xitoy missiyasining maqsadi – Marsda hayot izlarini topish hamda uning insonlar tomonidan o‘zlashtirilishi uchun imkoniyatlarni o‘rganish. Xitoyning Tianwen-1 kosmik zondi Mars orbitasidan turib olingan fotosuratlarni jo‘natdi. Bu haqda Xitoy milliy kosmik boshqarmasi xabar berdi. Oq-qora tasvirli fotosurat yuqori aniqlikdagi kamera yordamida Mars yuzasidan 330-350 km balandlikda olingan. Unda kraterlar, tog‘ tizmalari va qumli tepaliklar aks etgan. Rangli fotosurat esa boshqa kamerada olingan va unda Marsning shimoliy qutbi tasvirlangan. Xitoy missiyasining maqsadi – Marsda hayot izlarini topish hamda uning insonlar tomonidan o‘zlashtirilishi uchun imkoniyatlarni o‘rganish. Avvalroq NASA Perseverance roverining Marsda olgan rangli fotosuratlarini namoyish etgandi.